Irritator

Elaf Irritator challengeri binon luveratiko dinosaur famüla Spinosauridae e kludo röletaf ela Spinosaurus. Cedoy, das älifon dü prim Kretata, bü yels za 110-balions. Täxets atimik givülons one lunoti metas 8 e geiloti metas 3.

Pänemon fa fösilavans: Martill, Cruikshank, Frey, Small e Clarke ün 1996. Fösil sevädik teik ona: kran lunotü zimmets 80 pätüvöl in Lofüda-Brasilän, pätuvon fa fösilakonletans tedik, kels äläükons mäplati ad koedön logotön lölöfikumo oni, e kludo i volädükumön oni. Dun at ye vemo äfikülükon studi fösila at: vob lunüpik äzesudon ad nätükön stadi rigik ona (kelos äbinon i kod nema onik). Bidanem: challengeri licinon de nem Profäsorana Challenger in lekoned The Lost World (Vol Peperöl) hiela Arthur Conan Doyle.
Bid at binon luveratiko otos, as el Angaturama limai, dinosaur votik famüla Spinosauridae timäda e topäda otas, kelas fösils jiniko lölöfükons krani ela Irritator, kelos ba sinifon, das bofikafs dutons lü bid ot.

 Yüms plödik 
In Deutänapük:
 Noet dö el Irritator in bevüresodatopäd: Dinosaurier-Web.
 Däsinots ela Irritator fa lekanans difik se bevüresodatopäd: The Dinosauricon.

Klad:Fösils

Klad:Dinosaurs